
Поштовани,

На основу члана 29. став 1. Закона о Заштитнику грађана („Сл. гласник РС“ бр. 79/05 и 54/07), у поступку по притужби AA, из ..., Заштитник грађана Вам упућује  

ОБАВЕШТЕЊЕ

о

з а в р ш е т к у   п о с т у п к а

Поступајући по притужби AA, из ..., Заштитник грађана упутио је председнику Скупштине општине Лебане и председнику општине Лебане препоруке акт дел. бр. 38010/38013 од дана 18.12.2019. године. 

У поступку контроле поступања по препорукама, Заштитник грађана обратио се  председнику Скупштине општине Лебане и председнику општине Лебане, с обзиром на то да се исти нису изјаснили о поступању по препорукама у за то остављеном року од 60 дана. Заштитник грађана упутио је тим поводом дописе дел. бр. 15342 од 11.05.2019. године, примљен дана 14.05.2019. године, дел. бр. 15344 од дана 11.05.2019. године, примљен 14.05.2019. године, а како ни након наведених дописа нису достављене тражене информације, овај орган упутио је ургенције акт дел. бр. 20569 од дана 19.06.2020. године, примљена дана 25.06.2020. године и акт дел. бр. 20570 од 19.06.2020. године, примљена дана 25.06.2020. године. 
Након што је изостао било какав одговор и изјашњење органа о мерама које су предузете поводом упућених препорука, а нарочито имајући у виду притужиочево обавештење од дана 26.02.2020. године у којем се наводи да председник Скупштине општине Лебане и председник општине Лебане нису поступили ни по једној препоруци овог органа, оправдано се стиче утисак да став и препоруке Заштитника грађана из акта дел. бр. 38010/38013 од дана 18.12.2019. године нису уважени. 

Сходно томе, на основу овлашћења из члана 31. став 5. Закона о Заштитнику грађана („Сл. гласник РС“, број 79/2005 и 54/2007) обавештавамо Вас да ће Заштитник грађана у свом Редовном годишњем извештају, о поступању, односно непоступању органа по конкретној препоруци, обавестити Народну скупштину Републике Србије.

ЗАМЕНИЦА ЗАШТИТНИКА ГРАЂАНА 
       др Наташа Тањевић 
Доставити:


- притужиоцу 

- у списе предмета.
Делиградска 16,  11000 Београд

Телефон: (011) 2068 -100       www.zastitnik.rs        e-mail: zastitnik@zastitnik.rs 
Делиградска 16,  11000 Београд

Телефон: (011) 2068 -100       www.zastitnik.rs        e-mail: zastitnik@zastitnik.rs 

[image: image1.png][image: image2.jpg]